Vaata ka: www.dominagardeniaplaza.com.  Hinnas hommiku- ja õhtusöögid. Lisatasu eest "kõik hinnas" või "vägagi kõik hinnas".  Loe lisa >>>.  Hinnad leiate lehekülje lõpust.    Gardenia Plaza asub umbes 2 km kaugusel merest vahetult rannahotellide taga. Kena territooriumiga sümpaatne hotell, mis pakub võimaluse soodsaks ja mitmekesiseks puhkuseks. Hotellis on vaba-ajajuhtide tiim, kes organiseerib nii päevaseid kui õhtusi ettevõtmisi, mänge ja võistlusi.  Rand: Hotellil on kaunis 200 m pikkune  liivarand, mis paikneb Ras Nusranis. Randa pääseb iga tunni tagant hotelli bussiga - teenus on tasuta. Rannas on pontoonidele rajatud väike veepark.    Basseinid:   Kokku 5 basseini, nende hulgas suur mitmetasandiline laguunitüüpi bassein ▪ uus mullivanniga bassein ▪ lastebassein. Hotellis on väike veepark. See on lisatasu eest. Uuendusena on üks basseinidest ainult naiskülalistele, kui  nende hulgas peaks eriti häbelikke leiduma.  Ükski bassein ei ole soojendusega. Samas ümbritsevad hotellihooned basseinide ala kaitsva katlana ja päike soojendab basseinivee ka külmimatel talvekuudel detsembris ja jaanuaris 20-22 kraadini.  Tervisekeskus, sport:  Terviseklubi ▪ mullivann ▪ saun ▪ piljard ▪ jõusaal ▪ 2 tenniseväljakut ▪ võrkpall ▪ lauatennis (kõik lisatasu eest)  Restoranid, baarid, õhtune meelelahutus:  Hotelli pearestoran pakub hommiku-, lõuna- ja õhtusööke rootsi lauast. Sellele lisaks on hotellis merevaatega restoran Vista Mare ja hõrgutavaid kalaroogi pakkuv mereandide restoran Flying Fish (Lendav Kala). Viimane on avatud vaid õhtusöögiks. Lisaks on hotellis mitu baari. Õhtuti on avatud diskobaar.  Teenused:  Rahavahetus ▪ kauplused ▪ pesula ▪ arst  väljakutsel ▪ seif (nii tubades kui vastuvõtus)  Õhtuti alates kella 20-st sõidutab külastajaid Naama Baysse hotellibuss. Esimesed kaks väljumist on hinnaga 1 USD ning teised tasuta.    Toad: Gardenia Plazas on 407 tuba. Tavatubadele lisaks on hotellis paremtoad, peretoad, juuniorsviidid ja sviidid. Tubadest on vaade kas basseinile või aiale. Tuppa mahub 3 täiskasvanut või 2 täiskasvanut  ja 2 kuni 12-aastast last. Tuppa pannakse vaid 1 lisavoodi.  Tubades on: Rõdu või terrass ▪ reguleeritav kliimaseade ▪ SAT-TV ▪ külmkapp ▪ telefon ▪ föön ▪ seif    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hinnad inimese kohta reisi kuupäevade järgi, siis  lisamaksud ja soodustused.